**Սոֆի Վիլմես** (ֆր.՝ Sophie Wilmès, հունվարի 15, 1975(1975-01-15), Իքսել, Բելգիա), բելգիացի պետական և քաղաքական գործիչ, ֆրանսիական համայնքի ներկայացուցիչ, «Բարեփոխիչ շարժում» կուսակցության անդամ, Բելգիայի վարչապետ 2019 թվականի հոկտեմբերի 27-ից (առաջին կինն այդ պաշտոնում Բելգիայի պատմության մեջ):

Կենսագրություն
--------------

Ծնվել է 1975 թվականի հունվարի 15-ին Էքսելում։ Լուվենի կաթոլիկ համալսարանի տնտեսագիտության պրոֆեսոր Ֆիլիպ Վիլմեսի ընտանիքում, ով նաև Ազգային բանկի տնօրենների խորհրդի անդամ էր և մի քանի նախարարների աշխատակազմի աշխատակից։ 18 տարեկանում Սոֆին միայնակ մեկնել է Լատինական Ամերիկայում երկամսյա ճանապարհորդության, բայց վերադառնալուց հետո, այնուամենայնիվ, ավարտել է հասարակայնության հետ կապերի ուսումնասիրման ինստիտուտը։ Որոշ ժամանակ աշխատել է գովազդային գործակալությունում և Եվրոպական հանձնաժողովի աշխատակազմում՝ զբաղվելով ֆինանսական հարցերով։

### Քաղաքական կարիերա

Քաղաքականություն մտել է 2000 թվականին, երբ, աշխատելով տեղի ակտիվիստ Էրիկ Անդրեի թիմում, ազատական բարեփոխումների կուսակցության ցուցակով ընտրվել է Ուկկել քաղաքի մունիցիպալ խորհուրդ։ Այնուհետև որոշ ժամանակ աշխատել է մասնավոր փաստաբանական բյուրոյում, սակայն Սինտ-Գենեզիուս-Ռոդ տեղափոխվելուց հետո այնտեղ զբաղեցրել է քաղաքապետի օգնականի պաշտոնը։ 2013 թվականին ղեկավարել է Ֆլամանդական Բրաբանտ նահանգում բարեփոխական շարժման կազմակերպությունը և մտել գավառական խորհուրդ։ 2014 թվականի մայիսի 25-ի խորհրդարանական ընտրություններին նախապատրաստվելիս առաջին տեղն Է զբաղեցրել ռեզերվային ցուցակում և, երբ պատգամավոր ընտրված Դիդյե Ռեյնդերսը 2014 թվականի հոկտեմբերին նախընտրեց շարունակել աշխատանքը կառավարությունում, ստացել է նրա մանդատը։

2015 թվականի սեպտեմբերի 22-ին Միշելի առաջին կառավարությունում զբաղեցրել է բյուջեի դաշնային նախարարի պաշտոնը, որը պատասխանատու է Ազգային վիճակախաղի կազմակերպման համար։

### Բելգիայի վարչապետ

2019 թվականի հոկտեմբերի 27-ին Շառլ Միշելի հրաժարականից հետո բելգիացիների թագավոր Ֆիլիպը Սոֆի Վիլմեսին պաշտոնապես վարչապետ է նշանակել։ Վիլմեսը ժառանգել է ծանր քաղաքական ճգնաժամը՝ 2018 թվականի դեկտեմբերից իշխող կոալիցիայի փլուզումից հետո դաշնային կառավարությունը գործում է սահմանափակումներով, և 2019 թվականի մայիսին կայացած խորհրդարանական ընտրությունները չեն փոխել իրադրությունը, քանի որ կազմի մասնատվածության պատճառով նոր խորհրդարանը նույնպես չի կարողացել ձևավորել կաբինետ (2019 թվականի հոկտեմբերի սկզբին տապալվեցին Նոր ֆլամանդական դաշինքի և ֆրանսախոս Սոցիալիստական կուսակցության միջև կոալիցիոն բանակցությունները)։

Անձնական կյանք
--------------

2009 թվականի մայիսի 29-ին Սոֆի Վիլմեսն ամուսնացել է ավստրալիացի Քրիստոֆեր Սթոունի հետ, որը ղեկավարում է գովազդային ընկերությունը։ Նա առաջին ամուսնությունից որդի ունի՝ Ջոնաթանը, իսկ նոր ամուսնությունից ծնվել են երեք դուստրեր՝ Վիկտորիան, Շառլոտան և Էլիզաբեթը։

Ծանոթագրություններ
------------------

1. ↑
2. ↑  Jennifer Rankin (2019 թ․ հոկտեմբերի 28). "Belgium gets first female PM as Sophie Wilmès takes office" (in անգլերեն). The Guardian. Retrieved 2019 թ․ հոկտեմբերի 28.
3. ↑  Ségolène Forgar (2019 թ․ հոկտեմբերի 27). "Sophie Wilmès : une ministre modèle devient la première femme à diriger la Belgique" (in ֆրանսերեն). Le Monde. Retrieved 2019 թ․ հոկտեմբերի 28.
4. ↑  "Qui est vraiment Sophie Wilmès, la première femme à décrocher le 16 rue de la Loi" (in ֆրանսերեն). La Libre. 2019 թ․ հոկտեմբերի 26. Retrieved 2019 թ․ հոկտեմբերի 29.
5. ↑  "La nouvelle ministre du Budget Sophie Wilmès a prêté serment devant le Roi" (in ֆրանսերեն). RTBF. 2015 թ․ սեպտեմբերի 22. Արխիվացված է the original 2016 թ․ մարտի 14-ին. Retrieved 2019 թ․ հոկտեմբերի 29. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Alain Narinx (2019 թ․ հոկտեմբերի 28). ""Il est temps de parler du contenu" (Sophie Wilmès, Première ministre)" (in ֆրանսերեն). L'Echo. Retrieved 2019 թ․ հոկտեմբերի 29.
7. ↑  "Meet Sophie Wilmès, Belgium's first woman prime minister" (in անգլերեն). Euronews. 2019 թ․ հոկտեմբերի 29. Retrieved 2019 թ․ հոկտեմբերի 31.
8. ↑  Pierre Nizet (2019 թ․ հոկտեմբերի 28). "Qui est vraiment Sophie Wilmès, notre nouvelle Première ministre" (in ֆրանսերեն). SudInfo. Retrieved 2019 թ․ հոկտեմբերի 29.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 1198202955 · VIAF: 3620157282927503640003 · WorldCat VIAF: 3620157282927503640003 |

 |